**நீனவா கவர்னரேட்** அல்லது **நீனவா மாகாணம்** ( அரபு மொழி: محافظة نينوى‎ ) ( Syriac ) என்பது வடக்கு ஈராக்கில் உள்ள ஒரு மாகாணம் ஆகும். இதில் பண்டைய அசீரிய நகரமான நினிவேவைக் கொண்டுள்ளது. இது கிமு 25 ஆம் நூற்றாண்டு முதல் கிபி 7 ஆம் நூற்றாண்டு வரை அசிரியாவின் ஒருங்கிணைந்த பகுதியாக இருந்தது. இதன் பரப்பளவு 37,323 km2 (14,410 sq mi) மற்றும் மக்கள் தொகையானது 2003 இல் 2,453,000 என மதிப்பிடப்பட்டுள்ளது. இதன் பிரதான நகரம் மற்றும் மாகாண தலைநகரமாக மோசுல் நகரம் உள்ளது. இது பண்டைய நினிவேயின் இடிபாடுகளுக்கு வெளியே டைக்ரிஸ் ஆற்றின் கரையில் அமைந்துள்ளது. மாகாணத்தின் இரண்டாவது பெரிய நகராக தால் அஃபர் உள்ளது. 1976 க்கு முன்னர், இது *மொசூல் மாகாணம்* என்று அழைக்கப்பட்டது மற்றும் இன்றைய தன்னாட்சி ஈராக் குர்திஸ்தானின் ஒரு பகுதியாக இருக்கும் இன்றைய டோஹுக் மாகாணத்தையும் உள்ளடக்கியதாக இருந்தது. [  ]

இனம், சமயம் மற்றும் கலாச்சார ரீதியாக வேறுபட்ட பிராந்தியமான இது இஸ்லாமிய அரசு ஈராக் மற்றும் லெவண்ட் என அழைக்கப்படும் பயங்கரவாத அமைப்பின் தாக்குதல்களுக்கு உட்பட்டது. 10 ஜூன் 2014 அன்று மொசூல் கைப்பற்றப்பட்டது, மேலும் அங்கு இருந்த பல வழிபாட்டுத் தலங்கள் மற்றும் வரலாற்று இடிபாடுகள் மற்றும் நினைவுச்சின்னங்கள் அவர்களால் அழிக்கப்பட்டன. ஆபரேஷன் "வி ஆர் கம்மிங், நினிவே" (يا يا ad; காதிமுன் யா நெய்னாவா) என பெயரிடப்பட்ட நகரத்தை மீண்டும் கைப்பற்றுவதற்கான ஒரு பெரிய தாக்குதல் அக்டோபர் 2016 இல் தொடங்கியது.

சமீபத்திய வரலாறு மற்றும் நிர்வாகம்
----------------------------------

 ஜெர்மனியின் ஹனோவரில் உள்ள யெசிதிய அகாடமியில் முன்னாள் ஆளுநர் அல்-நுஜைபி 2014 
அதன் இரு நகரங்களும் 2003 ஈராக் மீதான படையெடுப்பைத் தாங்கி, மீண்டு வந்தது. எவ்வாறாயினும், 2004 ஆம் ஆண்டில், மொசூல் மற்றும் தால் அஃபர் ஆகிய நகரங்கள் அமெரிக்க ஐக்கிய நாடுகள் தலைமையிலான துருப்புக்களுக்கும் ஈராக் கிளர்ச்சியாளர்களுக்கும் இடையிலான கடுமையான போர்களின் காட்சிகளாக இருந்தன. 2004 ல் பல்லூஜா போருக்குப் பிறகு கிளர்ச்சியாளர்கள் நினிவேவுக்குச் சென்றனர்.

படையெடுப்பிற்குப் பிறகு, மாகாணத்தை இராணுவத்தின் 101 ஆவது வான்வழிப் பிரிவின் (அப்போதைய மேஜர் ஜெனரல்) டேவிட் பெட்ரீயஸ் தலைமையில் வழிநடத்தினார். அவருக்குப் பின்னர் (அப்போதைய பிரிகேடியர் ஜெனரல்) கார்ட்டர் ஹாம் ஈராக்கிற்கான பல தேசிய படைப்பிரிவாகவும் வழிநடத்தப்பட்டது. அந்த நேரத்தில், கூட்டணியின் தற்காலிக அதிகாரசபையின் உள்ளூர் அலுவலகத்தின் அமெரிக்க சிவில் தலைவராக அமெரிக்க வெளியுறவு சேவை அதிகாரியாக, முன்னாள் குர்திஷ் அகதி இருந்தார். முஸ்தபா தான் நியமித்த மாகாண சபை உறுப்பினர்கள் மற்றும் காஷ்மௌலா குடும்ப உறுப்பினர்கள் மூலமாக நிர்வகித்தார்.

2004 சூனில், ஒசாமா காஷ்மௌலா மாகாணத்தின் இடைக்கால ஆளுநரானார், அதே ஆண்டு செப்டம்பரில் அவர் பாக்தாத்திற்கு செல்லும் வழியில் படுகொலை செய்யப்பட்டார். அவருக்குப் பிறகு இடைக்கால ஆளுநராக 2005 சனவரியில் ஆளுநராகத் தேர்ந்தெடுக்கப்பட்ட துரைட் காஷ்மௌலா நியமிக்கப்பட்டார். துரைட் காஷ்மௌலா 2009 இல் ராஜினாமா செய்தார். ஏப்ரல் 2009 இல், அத்தீல் அல்-நுஜ்பி என்னும் ஒரு கடும் போக்கு அரபு தேசியவாதியும், அல்-ஹட்பா உறுப்பினர் ஆளுநர் ஆனார். அல்-நுஜைபியின் அரபு முத்தாஹிதூன் முகாம் 2013 மாகாணத் தேர்தலில் குர்திஷ் சகோதரத்துவம் மற்றும் சகவாழ்வு கூட்டணி பட்டியலில் பெரும்பான்மையை இழந்த நிலையில், அல்-நுஜைஃபி ஒரு பெரிய சுன்னி அரபு கூட்டணியால் ஆளுநராக மீண்டும் தேர்ந்தெடுக்கப்பட்டார்  பின்னர் இது நஹ்தா பிளாக் என முறைப்படுத்தப்பட்டது.

2014 சூனில், இஸ்லாமிய அரசு ஈராக் மற்றும் லெவண்ட் (ஐ.எஸ்.ஐ.எஸ் அல்லது ஐ.எஸ்.ஐ.எல் என அழைக்கப்படும்) கிளர்ச்சியாளர்கள் தலைநகர் மொசூலைக் கைப்பற்றினர். இதனையடுத்து ஈராக் பாராளுமன்றத்தால் பதவி நீக்கம் செய்யப்பட்ட ஆளுநர் அல்-நுஜைஃபி உட்பட 500,000 அகதிகளை அப்பகுதியிலிருந்து வெளியேறும்படி கட்டாயப்படுத்தினர்.

ஐ.எஸ்.ஐ.எல் கட்டுப்பாட்டிலிருந்து மொசூல் நகரை திரும்ப கைப்பற்றுவதற்கான தாக்குதல் 2016 அக்டோபரில் தொடங்கியது. இந்த தாக்குதலில் ஈடுபட்ட ஈராக்கிய மற்றும் குர்திஷ் வீரர்களை அமெரிக்கா தலைமையிலான 60 நாடுகளின் கூட்டணி ஆதரித்தது.

குறிப்புகள்
-----------

1. ↑  al-Lami, Mina (21 July 2014). "Iraq: the minorities of Nineveh Plain". *BBC World News*. Archived from the original on 24 July 2014. .
2. ↑  "العبادي يطلق على عمليات تحرير نينوى تسمية "قادمون يا نينوى" أمن". *Al Sumaria*. 17 October 2016. .
3. 1 2  Winter, Charlie (20 October 2016). "How ISIS Is Spinning the Mosul Battle". *The Atlantic*. .
4. ↑  Parker, Ned (22 January 2009). "Iraq governor looks back on troubled tenure". *Los Angeles Times*. Archived from the original on 14 February 2012. .
5. ↑  Sly, Liz (23 June 2009). "In Nineveh, tensions between Iraqi Kurds and Arabs simmer". *Los Angeles Times*. Archived from the original on 14 February 2012. .
6. ↑  Abdullah Salem (22 August 2013). "Voter's Revolution in Ninawa – Local minorities take over Provincial government". Archived from the original on 22 July 2015. .
7. ↑  Hamza Mustafa (29 May 2015). "Iraq: Nineveh governor sacked following ISIS advances". *Asharq al-Awsat*. .
8. ↑  "Iraqi insurgents 'seize new city'". *BBC News*. 11 June 2014. Archived from the original on 11 June 2014. .
9. ↑  Robertson, Nic; Smith-Spark, Laura (11 June 2014). "Fresh off Mosul victory, militants in Iraq wrest control of Tikrit". *CNN*. Archived from the original on 12 June 2014. .



| * பா
* உ
* தொ
ஈராக்கின் மாகாணங்கள் |
| --- |
| 
* அன்பார்
* பாபில்
* பாக்தாத்
* பாஸ்ரா
* தி கார்
* தியாலா
* தோஹுக்
* அர்பில்
* ஹலாப்ஜா
* கர்பலா
* கிர்குக்
* மேசான்
* முத்தன்னா
* நஜாப்
* நீனவா
* காதிசிய
* சலடின்
* சுலைமானியா
* வசிட்

 | Flag of Iraq |